Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 138/13/5502	Čadca, 22.10.2014
EEČ : 2-37-223-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a výtržníctvo podľa § 364 odsek 1 písmeno a/ Trestného zákona číslo 300/2005 Zbierky zákonov  v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX spisová značka Pv 138/13/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
dňa XXXXX v čase okolo XXXXX h v pohostinstve zv. XXXXX v obci XXXXX okres XXXXX fyzicky napadol XXXXX tak, že po predchádzajúcom slovnom konflikte udrel XXXXX pravou rukou zovretou v päsť  do oblasti nosa, následne XXXXX vybral mobilný telefón, že privolá políciu, načo XXXXX pristúpil k XXXXX, vytrhol mu mobilný telefón z ruky, ktorý padol na zem a keď sa XXXXX zohol pre mobilný telefón, XXXXX ho opakovane asi 5-krát kopol nohou do celého tela, potom XXXXX chytil hlavu oboma rukami a jedenkrát mu hlavou buchol o stôl, čím XXXXX podľa znaleckého posudku spôsobil zlomeninu nosovej kosti s posunom úlomkov, pričom porucha zdravia a PN u XXXXX  trvali do XXXXX.

Uznesením prokurátora Okresnej prokuratúry XXXXX zo dňa XXXXX spisová značka Pv 138/13/5502, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry XXXXX pod sp. zn. Pv 138/13/5502 - 7 zo dňa XXXXX bolo podľa § 216 odsek 1 Trestného poriadku proti obv. XXXXX, nar. XXXXX, podmienečne zastavené trestné stíhanie pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a/ Trestného zákona, na tom skutkovom základe, ako je uvedené vo výrokovej časti tohto uznesenia. 
     
Podľa § 216 odsek 2 Trestného poriadku bola obvinenému XXXXX určená skúšobná doba na 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 27.07.2013 a skúšobná doba uplynula dňa 27.07.2014.

Podľa § 216 odsek 3 Trestného poriadku obvinenému, ktorý uzavrel s poškodeným dohodu o náhrade škody, sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil.

Podľa § 216 odsek 3 Trestného poriadku sa obvinenému XXXXX uložilo, aby v priebehu skúšobnej doby uhradil škodu vo výške XXXXX €, o náhrade ktorej s poškodeným XXXXX uzatvoril dohodu počas mediácie.
  
Podľa § 217 odsek 1 Trestného poriadku  ak  obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných správ od Obce XXXXX, Okresného úradu, odboru všeobecnej vnútornej správy XXXXX, Obvodného oddelenia PZ XXXXX, ako i z odpisu z registra trestov bolo zistené, že sa obvinený v skúšobnej dobe nedopustil žiadneho protiprávneho konania, nebol prejednávaný pre priestupok a v registri trestov nemá  záznam. 

Poškodený XXXXX sa dňa 01.10.2014 osobne dostavil na Okresnú prokuratúru v Čadci, kde oznámil, že mu XXXXX bola aj keď nie v časovo stanovených splátkach, ale predsa uhradená celá suma XXXXX €, o náhrade ktorej uzatvorili spoločne dohodu počas mediácie dňa XXXXX.

Nakoľko obvinený XXXXX v skúšobnej dobe podmienečného zastavenia trestného stíhania viedol riadny život, uhradil škodu poškodenému, ako je vyššie uvedené, boli splnené podmienky uvedené v ustanovení § 217 odsek 1 Trestného poriadku a preto som rozhodla tak, ako je uvedené vo výrokovej časti tohto uznesenia. 

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e)  Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku).

JUDr. Anna Lašová
prokurátorka